সরকারি কর্মী হয়ে জঙ্গিদের মদত, জম্মু-কাশ্মীরে বরখাস্ত ৩ কর্মী

শ্রীনগর: সরকারি কর্মী হয়ে জঙ্গিদের সাহায্য করার অভিযোগ। ঘটনায় জম্মু কাশ্মীরের (Jammu kashmir) তিন সরকারি কর্মীর (Jammu kashmir Government Employee Suspend )বিরুদ্ধে কড়া পদক্ষেপ নিলেন উপরাজ্যপাল মনোজ সিনহা (Lieutenant Governor Manoj Sinha) । তাদের চাকরি থেকে বরখাস্ত করা হয়েছে।

পাশাপাশি এক পুলিশ কনস্টেবল, শিক্ষক ও বন দফতরের কর্মীকে গ্রেফতার করা হয়েছে। অভিযুক্ত সরকারি কর্মীর নাম ফিরদৌস আহমেদ ভাট (পুলিশকর্মী), মহম্মদ আসরফ ভাট (শিক্ষক), নিসার আহমেদ খান (বন কর্মী)। সরকারের তরফ থেকে কড়াবার্তায় জানিয়ে দেওয়া হয়েছে, সরকারের থেকে টাকা নিয়ে জঙ্গিদের মদত কোনওভাবে বরদাস্ত করা হবে না। অপরাধীদের বিরুদ্ধে কড়া শাস্তির নির্দেশ দেওয়া হয়েছে।

আরও পড়ুন: মহাকুম্ভে ছুটবে ৩ বন্দে ভারত! বড় ঘোষণা রেলের, জেনে নিন রুট

জানা গেছে, পুলিশকর্মী ফিরদৌস ২০০৫ সালে যোগ দিয়েছিলেন স্পেশাল পুলিশ ফোর্সে। ২০১১ সালে কনস্টেবল পদে পদোন্নতি হয় তাঁর। কিন্তু ২০২৪ সালে লস্কর জঙ্গিদের সাহায্য করার অভিযোগে গ্রেফতার করা হয় তাঁকে। ২০২০ সালে উপত্যকায় আশরফ ভাট নামে এক সাব ইন্সপেক্টরকে খুন করেছিল জঙ্গিরা। অভিযোগ, সেই ঘটনায় জঙ্গিদের সাহায্য করার অভিযোগ রয়েছে ফিরদৌসের উপরে। অন্যদিকে, নিসার আহমেদ খানের বিরুদ্ধে হিজবুল মুজাহিদিন জঙ্গি সংগঠনের সঙ্গে যোগাযোগ রাখার অভিযোগ।

অন্যদিকে পেশায় শিক্ষক মহম্মদ আসরফ ভাট লস্কর ই তইবার মোস্ট ওয়ান্টেড জঙ্গি মহম্মদ কাসিমের হ্যান্ডেলার হিসেবে পরিচিত।

জম্মু ও কাশ্মীরের উপরাজ্যপাল হিসেবে দায়িত্ব নেওয়ার জঙ্গি দমনে কড়া বার্তা দেন মনোজ সিনহা। এক নির্দেশে তিনি জানিয়ে দেন, জঙ্গিদের মদত দিলে তার মূল্য চোকাতে হবে।